**ДО**

**Г-ЖА ЛЮДМИЛА ПЕТКОВА**

**ЗАМЕСТНИК МИНИСТЪР-ПРЕДСЕДАТЕЛ И МИНИСТЪР НА ФИНАНСИТЕ И**

**ПРЕДСЕДАТЕЛ НА СЪВЕТА ЗА КООРДИНАЦИЯ ПРИ УПРАВЛЕНИЕ НА СРЕДСТВАТА ОТ ЕВРОПЕЙСКИЯ СЪЮЗ**

**КОПИЕ:**

**Г-Н ИВАН ИВАНОВ**

**ДИРЕКТОР НА ДИРЕКЦИЯ „ЦЕНТРАЛНО КООРДИНАЦИОННО ЗВЕНО“**

**АДМИНИСТРАЦИЯ НА МИНИСТЕРСКИЯ СЪВЕТ**

**ОТНОСНО:** Съгласуване на Индикативна годишна работна програма за 2025 г. на Програма „Развитие на регионите“ 2021-2027 от Съвета за координация при управлението на средствата от Европейския съюз (СКУСЕС) към Министерския съвет

**УВАЖАЕМА ГОСПОЖО ПЕТКОВА,**

В изпълнение на разпоредбата на чл. 26, ал. 1 на Постановление № 23 на Министерския съвет от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021-2027 г.

(ПМС № 23/2023 г.), Управляващият орган на Програма „Развитие на регионите“ 2021-2027 (ПРР 2021-2027) разработи проект на Индикативна годишна работна програма (ИГРП) за 2025 г.

Проектът на ИГРП за 2025 г. беше публикуван за коментари на електронната страницата на програмата и на Единния информационен портал в периода 01.10. -24.10.2024 г. в изпълнение на чл. 26, ал. 3 на ПМС № 23/2023 г. В рамките на определения срок са получените коментари от различни заинтересовани лица. Справка за получените коментари и степента на тяхното отразяване е приложена към настоящото писмо.

В съответствие с чл. 26, ал. 4 на ПМС № 23/2023 г. и в качеството Ви на председател на СКУСЕС, Ви представям проекта на ИГРП за 2025 г. за съгласуване от Съвета. След одобрение от СКУСЕС, проектът на ИГРП за 2025 г. ще бъде представен за съгласуване от Комитета за наблюдение на ПРР 2021-2027 г., съгласно чл. 26, ал. 5 от същото постановление.

С оглед по-голяма оперативност, документите ще бъдат изпратени и до дирекция „Централно координационно звено“ в Администрацията на Министерския съвет, секретариат на СКУСЕС.

**ПРИЛОЖЕНИЯ**:

1. Проект на ИГРП на ПРР 2021-2027 за 2025 г.;

2. Справка за получените коментари по проекта на ИГРП за 2025 г. и степента на тяхното отразяване.

**ЮРА ЙОРДАНОВА-ВИТАНОВА**

**ЗАМЕСТНИК-МИНИСТЪР И РЪКОВОДИТЕЛ НА УО НА ПРР**

***Формат на електронен подпис: .p7s***